RCI ขอเบรคซื้อขายหุ้น หึ่งถูกเทกโอเวอร์
RCI ขอตลาดหลักทรัพย์หยุดพักการซื้อขายหุ้น หึ่งถูกเทกโอเวอร์
7 มิ.ย. 2554

RCI ขอตลาดหลักทรัพย์หยุดพักการซื้อขายหุ้น หึ่งถูกเทกโอเวอร์
บริษัท โรแยล ซีรามิค อุตสาหกรรม หรือ  RCI ขอตลาดหลักทรัพย์หยุดพักการซื้อขายหุ้น  ในวันที่ 7 มิ.ย. 2554 เนื่องจากบริษัทจะมีการประชุมคณะกรรมการเพื่อพิจารณาข้อมูลที่สำคัญซึ่งยังไม่สามารถเปิดเผยต่อสาธารณะได้ และเป็นข้อมูลสำคัญอาจมีผลกระทบต่อราคาซื้อขายหุ้นของบริษัท
ปัจจุบันมีกระแสข่าวว่า บริษัท RCI  เป็นเป้าหมายถูกซื้อกิจการหรือเทกโอเวอร์ เพราะประสบปัญหาขาดทุนมานาน  โดยมีชื่อของสหโมคอุตสาหกรรม(UMI)เข้ามาเกี่ยวข้องด้วย
อย่างไรก็ตาม นางสาวรติรัตน์ เหล่าวิวัฒน์วงศ์ ผู้จัดการฝ่ายการเงินและบัญชี UMI กล่าวว่า บริษัทยังไม่มีแผนการในการเข้าเทกโอเวอร์บริษัทใดๆ ในตลาดหลักทรัพย์มีเพียงแผนที่จะขยายกำลังการผลิตแต่จะขยายด้วยวิธีใดนั้นยังไม่สามารถเปิดเผยได้ เพราะยังอยู่ระหว่างการหารือกับคณะกรรมการ
ด้านผลดำเนินงาน RCI ย่ำแย่มานานกว่า 5 ปี โดยปี 2550 ขาดทุนสุทธิ   74  ล้านบาท ปี 2551  ขาดทุนเพิ่มเป็น  156 ล้านบาท ปี 2552 ขาดทุนสุทธิ 96  ล้านบาท ปี 2553 ขาดทุนสุทธิถึง 124 ล้านบาท ส่วนไตรมาส1 ปี 2554 ขาดทุนอีก28 ล้านบาท